Projecte de Reglament 

de la 

Germandat 

de 

l 9 Associació 

de 

Comptables de Catalunya 



CAPÍTOL PRIMER 
Nom i objecte de la Germandat 

Article l. r La Germandat de l’Associació de Comptables de 
Catalunya és una entitat muatualista amb residència a Barcelona, 
i domiciliada actualment a l’estatge de l’Associació de Compta¬ 
bles de Catalunya. 

És objecte d’aquesta Germandat el socórrer, en els casos i 
formes determinats en els presents Estatuts, als socis malalts i 
a les persones destinades a percebre socors per defunció de 
l’associat. 


CAPÍTOL SEGON 
Dels socis 
Ingrés 

Art. 2. n Per a ingressar a la Germandat caldrà: 

a) Pertànyer al comerç o a la indústria en qualsevol dels 
seus aspectes o activitats professionals o en Corporacions, o 
ésser vídua, muller, filla o germana soltera d’algun soci. 

b) Haver complert l’edat de 15 anys i no passar dels 45. 

c) Sotmetre’s al reconeixement del metge que designi la 
Junta de Govern en les condicions que aquesta fixi. 

d) No estar afectat per cap malaltia en el moment de la 
inscripció. 

e) Ésser proposat per dos socis i admès per la Junta de 
Govern. 

f) La muller, filla o germana soltera del soci hauran d’és¬ 
ser proposades per aquest i un altre associat. 

Drets 

Art. 3/ Els socis adquiriran tots els drets als 6 mesos del 
seu ingrés o reingrés a la Germandat. 

Art. 4A Els socis que hagin estat baixa de la Germandat, 
per a reingressar-hi caldrà que es subjectin a les disposicions 
referents a l’ingrés i gaudiran de tots els drets corresponents a 
la seva antiguitat en satisfer les quotes que haguessin deixat 
pendents i les de les mensualitats transcorregudes des de la baixa. 

Quedaran, però, eximits de nova quota d’entrada si ja Tha- 
guessin satisfet en ingressar a la Germandat o si en aquell mo¬ 
ment estava suspesa aquesta obligació, amb caràcter general. 

Art. 5> També podrà sol·licitar el reingrés a la Germandat 
l’antic soci que passant de l’edat reglamentària i havent portat 
cinc anys de permanència a la Germandat com a mínim, hagués 
justificat, en donar-se de baixa, que aquesta fou deguda a manca 
de mitjans econòmics, i que en sol·licitar el reingrés es subjecti 
a les disposicions de l’article segon i aboni les quotes corres¬ 
ponents a la durada de la baixa. 

Art. 6. è El soci que complerts els 65 anys i 25 en la Ger¬ 
mandat es trobi en situació econòmica tan precària per a no 
poder atendre al pagament de les quotes, podrà sol·licitar de la 
Junta de Govern la suspensió eventual del dit pagament, corrent 
l’import de les quotes a càrrec de la quantitat que per subsidi 
per defunció correspongui als seus familiars o beneficiaris. 

Art. 7> La Junta de Govern podrà ajornar el pagament de les 
quotes mensuals dels socis, fins a sis mensualitats, sense produir 
baixa si l’associat bo sol·licita per escrit i són estimades justifi¬ 
cades les causes al·legades per aquest, o bé emmalaltís serien 
descomptades en fer-se efectiu l’import del subsidi corresponent. 

Si en l’interval d’ajornament de les quotes ocorregués la de¬ 
funció del soci, correrien a càrrec del subsidi per defunció que 
correspongués als seus familiars o beneficiaris. 

Deures 

Art. Són deures dels socis: 

a) Acatar els presents Estatuts, els acords de la Junta de 
Govern i ordenacions de la mateixa Junta, dintre de llurs atri¬ 
bucions. 

b) Satisfer les quotes mensuals en ésser-los presentats els 
rebuts, i de no fer-ho, retirar-los de les oficines de la Germandat 
abans de l’últim dia de cada mes, i els drets d’entrada a què es 
refereix l’article 38. 


- 4 — 





c> Assabentar a la Junta de Govern dels canvis de domicili. 

d) Assisiir a les Juntes Generals. 

e) Acceptar els càrrecs o missions que li siguin confiades 
per la Junta General i Junta de Govern dintre de llurs atribu¬ 
cions, si no els ho impideix causa justificada. 

Exclusions i baixes 

Art. 9.è El soci que s’endarrereixi en el pagament de dues 
quotes perdrà el dret a tot subsidi, i a la qualitat de soci si 
deixa transcórrer el termini que la Junta General acordi (segons 
l’article 7.è), i li ho comuniqui per escrit, per a satisfer les 
quotes pendents. 

Art. 10. Sóu causes d’exclusió o baixa, el perjudicar volun¬ 
tàriament els interessos de la Germandat, incomplir els Estatuts, 
acords de les Juntes de Govern i de les Generals dintre de les 
seves facultats. 

Art. 11. Acordada per la Junta de Govern l’exclusió d’un 
soci, haurà d’ésser-li comunicat per escrit dintre els 15 dies 
següents a la data de l’acord, quedant de dret i de fet separat 
de la Germandat si dins dels 15 dies següents a la rebuda de la 
comunicació no manifesta, també per escrit, la seva disconfor¬ 
mitat. Abans de prendre cap acord d’exclusió la Junta de Govern 
demanarà informes a la Junta Consultiva. 

De l’acord d’exclusió podrà apel·lar-se el soci a la Junta 
General de celebració pròxima i mentre aquesta no resolgui 
quedarà en suspens de tots els drets. 

Art. 12. L’exclusió o baixa definitiva d’un soci, llevarà a 
aquest el dret de reclamació de cap mena per les quantitats que 
hagi aportat. 

Art. 13. El govern i administració de la Germandat anirà a 
càrrec de la Junta de Govern, formada per set socis i composta 
de: President, Vice-president, Comptador, Caixer, Secretari i 
dos Vocals. 

Art. 14. La Junta General elegirà o reeligirà per votació 
secreta dels socis de la Germandat que personalment assisteixin, 
anualment i per meitat, els individus que han de formar la Junta 
de Govern, i aquests distribuiran els càrrecs. Es fa excepció 
del de President, que serà expressament designat per la Junta 
General. 

Art 15 Quan l’elecció hagi estat total, seran designats per 
sorteig els individus de la Junta de Govern que els pertocara 
cessar. 

Art. 16. Mentre la Germandat estigui domiciliada en l’estat¬ 
ge de l’Associació de Comptables de Catalunya, el Vocal de 
mutualisme del Consell Directiu de l’esmentada Associació sera 
convocat a les reunions de la Junta de Govern de la Germandat, 
en igual forma que els components d’aquesta. 

El Vocal de mutualisme de l’Associació de Comptables tle 
Catalunya tindrà veu però no vot en les reunions de la Junta 
de Govern. 

Art. 17 La Junta de Govern està facultada per a cobrir 
interinament les vacants que es produeixin, amb altres socis de 
la Germandat, fins a la propera Junta General ordinaria o 
extraordinària, excepte la del President, que serà sempre d e- 
lecció directa de la Junta General. En lot cas els que resultessin 
elegits desempenyaran els càrrecs pel temps que faltes als 
causants de les vacants. 

Art. 18. Els individus elegits per la Junta de Govern pren¬ 
dran possessió de llurs càrrecs als vuit dies feiners següents 
al de l’elecció. 

Art. 19. La Junta de Govern es reunirà ordinàriament al 
menys cada 15 dies, en les dates prèviament acordades per la 
mateixa Junta, i extraordinàries sempre que lio cregui convenient 
el President de la Germandat. 

/ Art. 20. Els acords presos per la Junta de Govern dintre de 

les seves facultats, en les reunions ordinàries, seran vàlids qual¬ 
sevol que sigui el nombre d’individus que hi assisteixi. En les 
extraordinàries caldrà l’assistència de la majoria per a la vali¬ 
desa dels acords. 

Art. 21. L’individu de la Junta de Govern que deixi d’as¬ 
sistir a tres reunions ordinàries consecutives sense autorització 
de la mateixa Junta s’entendrà que dimiteix el càrrec, i la 
Junta de Govern el proveirà d’acord amb l’article 17. 

Art. 22. Per a ésser elegible per a els càrrecs de la Junta 
de Govern caldrà una antiguitat minima de 12 mesos a la 
Germandat. 

Art. 23. El President de la Junta de Govern de la German¬ 
dat tindrà la representació legal de la Germandat. 

Art. 24. Els càrrecs de la Junta de Govern són obligatoris 
d’acord amb l’article 8>, i no comporten retribució de cap classe 
ni compatibilitat amb el d’empleat a sou de la Germandat. 

CAPÍTOL TERCER 
Junta Consultiva 

Art. 25. Formaran la Junta Consultiva de la Germandat 
set ex-presidents de la Junta de Govern per rigorós ordre d’anti¬ 
guitat amb 3 anys d’exercici, al menys. En el cas de no haver-hi 
aquest nombre d’ex-presidents, es completarà amb ex-compo- 
nents de la Junta de Govern per la resta. 

Art. 26. La Junta Consultiva serà nomenada per la Junta 
General ordinària de cada any, en quant als vocals de la pròpia 
Junta que no siguin ex-presidents, i que hagin exercit el càrrec 
al menys dos anys. 

Art. 27. Els individus que formin la Junta Consultiva nome¬ 
naran d’entre ells mateixos el president i el secretari. 

Art. 28. És missió de la Junta Consultiva: 

a) Informar sobre les exclusions o baixes de socis que es 
proposi la Junta de Govern. 

b) Examinar els comptes de la Germandat abans d’ésser 
sotmesos a la Junta General. 

c) Evacuar les consultes que li siguin fetes per la Junta 
de Govern i pels associats. 

d) Vetllar per la fidel interpretació dels Estatuts, i salva¬ 
guardar els drets dels associats. 

e) Advertir a la Junta de Govern quan cregui que s’excedeix 
en les seves facultats i acudir £ les Juntes Generals quan el cas 
ho requereixi. 

f) Informar en els casos de discrepància o diferència entre 
la Junta de Govern i els associats. 

Art. 29. Les facultats de la Junta Consultiva són exclusiva¬ 
ment informatives, i els seus acords, per tant, no tenen força 
executiva. 

Art. 30. Les reunions de la Junta Consultiva se celebraran 
a iniciativa del seu president, a petició dels seus components o 
per acord de la Junta de Govern. 




CAPÍTOL QUART 
Júntes Generals 

Art. 31. La sobirania i direcció de la Germandat correspon 
a les seves Juntes Generals ordinàries i extraordinàries. 

Art. 32. Cada any, dintre el mes de juny, haurà de cele¬ 
brar-se Junta General ordinària de socis de la Germandat, con¬ 
vocada pel President o el Secretari en son nom, al menys en 
8 dies d’anticipació, per a aprovar l’acta de la Junta General 
anterior Llegir la Memòria anual del Secretari, discutir els 
comptes de l’exercici proppassat i aprovar-los en son cas, apro¬ 
var els pressupostos del vinent, discutir i votar les proposicions 
presentades a la Junta de Govern amb 48 horas d’anticipació i 
les que presenti la mateixa Junta de Govern, elegir o reelegir 
els càrrecs que s’hagin de renovar, i formular-se les preguntes 
i precs que desitgin els socis que hi assisteixin. 

Art. 33. Serà convocada Junta General extraordinària sem¬ 
pre que bi hagi tres vacants d’elecció de la Junta General en 
la Junta de Govern i quan aquesta o el President bo determinin, 
o ho demanin pes escrit, expressant clarament l’obpecte, la 
vigèsima part dels socis de la Germandat. En aquest darrer cas 
la convocatòria haurà de fer-se dintre dels 15 dies de la petició. 

Art. 34. Les Juntes Generals, tan ordinàries com extra¬ 
ordinàries, seran presidides pel President de la Germandat, o 
per qui el supleixi, i llurs acords seran vàlids qualsevulga que 
sigui el nombre dels socis que hi assisteixin, excepte en els casos 
previstos en l’article 72. 

CAPÍTOL CINQUÈ 
Règim econòmic 

Recaptació i distribució de cabals 

Art. 35. Pel compliment dels seus fins, la Germandat comp¬ 
tarà amb els següents recursos: 

a) Les quotes periòdiques dels seus socis. 

b) Dels drets d’entrada i altres que s’acordés esttablir. 

c) Dels interessos que li reportin el seu Capital i Fons de 
garantia dels socis. 

d) De les subvencions i donatius que rebi. 

e) Dels béns que adquireixi per altres titols vàlids en dret. 



Art. 36. Els cabals de la Germandat s’ordenaran i distri¬ 
buiran en els pressupostos que la Junta de Govern sotmetrà 
anualment a l’aprovació de la Junta General ordinària, i sempre 
que la situació econòmica ho permeti acreixerà el seu Fons 
Social i el de Reserva. Del Fons Social no podrà disposar-ne la 
Junta de Govern sense acord exprés de la Junta General. 

Del Fons de Reserva únicament podrà disposar-ne la Junta 
de Govern per al pagament de subsidis quan no puguin cobrir-se 
amb els ingressos ordinaris, i donant-ne compte a la Junta 
General tan prompte com li sigui possible o la gravetat del cas 
ho requereixi. 

Art. 37. La guarda dels cabals i inversió dels destinats a 
Fons Social i Fons de Reserva seran fetes d’acord amb la Llei 
Catalana de Mutualitats i amb l’expressa conformitat de la Junta 
General. El pagament de les atencions corrents i aprovades per 
la Junta de Govern serà intervingut conjuntament pel president, 
comptador i caixer. 


Quotes 

Art. 38. La Junta de Govern podrà fer ús discrecional de 
l’aplicació dels drets d’entrada a què es refereix l’article 8.*, i 
que es fixen d’acord amb la següent escala, quan a la forma de 
pagament i suspensió temporal i si aquesta mesura s’estima 
d’especial utilitat per a la Germandat. 


Escala 


Dels 

15 

anys 

als 

20, pessetes 

3 


20 

x> 


25, 

» 

5 


25 

» 

» 

30, 


8 

» 

30 



35, 


12 


35 

» 


40, 


17 

» 

40 



45, 

» 

25 


Art. 39. Són establerts dos grups de quotes mensuals amb 
destinació als subsidis de Malaltia, llarga malaltia, Invalidesa, 
Clínica, Servei mèdic i Consultori. 

Les quotes corresponents a aquests grups són susceptibles 
de variació per estar supeditades al tipus que puguin variar en 




el successiu el contracte amb la Clínica i la Federació de Mu¬ 
tualitats de Catalunya amb la qual aquesta Germandat té asse¬ 
gurada la llarga malaltia i la invalidesa. 

Primer grup. Quota de ptes. 3*30 mensuals per al gaudiment 
del subsidi expresat en l’apartat a) de l’article 42. 

Segon grup. Quota de ptes. 4’30 per al cobrament del subsi¬ 
di a què es refereix l’apartat b) de l’article 42. 

Art. 40. Havent establert la Federació de M. de C. drets 
d’entrada obligatoris per a tots els nou ingressats superiors als 40 
anys d’edat, als efectes de la llarga malaltia i invalidesa, aquests 
queden fixats sota la següent escala: 


41 anys 

42 » 

43 » 

44 » 

45 » 


Llarga rn. a Invalidesa Total 


GO 

O 

ptes. 

10’— 

3’60 

» 

20’— 

5’40 


30’— 

7’20 

» 

40’— 

9’— 


J 

© 


ptes. 11’80 ptes. 

» 23’60 » 

» 35’40 » 

» 47’20 » 

» 59’— » 


Art. 41. Els socis de la Germandat tindran dret als avan¬ 
tatges del servei Mèdico-farmacèutic, de Vigilància Infantil, Re¬ 
fugi Mutual i altres establerts o que estableixi la Federació de 
Mutualitats de Catalunya a profit dels socis de les entitats fede¬ 
rades amb l’abast i forma que els condicioni. 

Art. 42. Subsidis per malaltia, llargues malalties, invali¬ 
desa, Clínica i serveis mèdics, etc., etc. 

a) Cinc pessetes diàries durant 90 dies en les malalties con¬ 
siderades de medicina o alta cirurgia; tres pessetes diàries per 
un màxim de 50 dies en les de cirurgia petita, tres pessetes dià¬ 
ries en concepte de llarga malaltia i per temps il·limitat; dues 
pessetes diàries per invalidesa;*assistència a clínica completa¬ 
ment gratuita durant 30 dies i a utilitzar els serveis mèdics i 
consultori de la Germandat. 

b) Deu pessetes diàries durant 90 dies en les malalties con¬ 
siderades de medicina o alta cirurgia; cinc pessetes diàries du¬ 
rant 90 dies més, una vegada transcorregut el primer període; 
tres pessetes diàries per temps il·limitat, una vegada transcorre¬ 
gut el segon període; sis pessetes diàries per un màxim de 50 
dies en concepte de cirurgia petita; dues pessetes diàries per 
invalidesa, assistència a clínica completament gratuita durant 

60 dies i a utilitzar els serveis mèdics i consultori de la Ger¬ 
mandat. 

Art. 43. Per a poder reclamar el subsidi a què es consideri 
amb dret, el soci malalt ve obligat a avisar per escrit a la Junta 
de Govern, acompanyant certificat del metge de capçalera, en 
el qual s’indicarà la classe de malaltia que pateixi; en el cas de 
canviar de metge en el curs de la malaltia, el soci que reclami 
subsidi, o la seva família si aquest no podia fer-ho, hauran de 
comunicar-ho a la Junta de Govern amb certificat del diagnòs¬ 
tic del nou metge. 

Art. 44. Els dies de subsidi es comptaran des del següent 
inclussiu al en què es rebi l’avís de malaltia del soci en les ofi¬ 
cines de la Germandat, fins al en què sigui donat d’alta inclussiu, 
pel metge. El certificat d’alta que lliurarà el metge haurà d’ésser 
tramès a les oficines de la Germandat dins dels tres dies de la 
seva data. 

Art. 45. El soci que reclami subsidi podrà exigir rebut de 
l’avis lliurat en les oficines de la Germandat, a què es refereix 
l’article anterior. 

Art. 46. Els socis que estiguin internats a la Clinica durant 
els dies indicats en els apartats a) i b) de l’article 42, no cobra¬ 
ran subsidis de cap classe. 

Transcorreguts els plaços indicats en els mencionats apartats, 
cobraran els subsidis que els hi corresponguin, però totes les 
despeses que ocasioni la seva estada en la Clínica aniran a càr¬ 
rec dels socis. 

Als efectes de la llarga malaltia, es considerarà com a prin¬ 
cipi de malaltia el dia d’entrada a la Clínica, si abans no ha¬ 
gués ja cobrat subsidi per la malaltia per la qual hagué d’ésser 
intervingut. 

Art. 47. Per les malalties de menys de cinc dies de durada, 
no es pagarà subsidi. 

Art. 48. El socis que s’escaiguin fora de Barcelona en caure 
malalts, hauran d’enviar la baixa per correu certificat, junt amb 
la certificació del metge, i els dies de subsidis es comptaran des 
del següent a l’expedició de l’avís. El certificat del metge haurà 
d’ésser visat ]^el Jutge municipal, Alcalde o Rector de la loca¬ 
litat on es trobi malalt el soci. 


- 11 - 



Art. 49. La Junta de Govern està facultada per a lliurar als 
socis amb dret a subsidi, quantitats a compte d’aquests. 

Art. 50. No tindran dret a subsidi i el perdran si en gau¬ 
dien els socis que es neguin a rebre les visites d’inspecció o reco¬ 
neixement que la Junta de Govern disposi. 

Art. 51. Tampoc podran cobrar subsidi els socis que patei¬ 
xin malalties motivades per alcoholisme, baralles, duels i les pro¬ 
duïdes per voluntat pròpia o durant el servei militar. 

Art. 52. No estarà obligada la Germandat al pagament de 
subsidis als socis que en sol·licitar l’ingrés o reingrés haguessin 
procedit amb engany, amagant tenir o haver tingut qualsevol de 
les malalties esmentades en l’article anterior, i havent falsejat 
les dades que li han estat sol·licitades en ingressar. 

Art. 53. El soci que havent reclamat subsidi surti de casa 
o treballi abans de la presentació de l’alta del metge, o sense 
permís de la Junta de Govern, perdrà tot dret al cobrament de 
subsidis. 

CAPÍTOL VI 
Subsidi per maternitat 

Art. 54. Serà cobert el subsidi per maternitat, mitjançant 
la quota supletòria de cinquanta cèntims, a satisfer per les as¬ 
sociades que hi hagi inscrites a la Germandat en el moment 
d’ocórrer el part. 

Art. 55. El subsidi màxim a percebre serà el de cent pes¬ 
setes. 

Art. 56. Mentre el nombre d’associades no excedeixi de 
dues-centes, la beneficiària cobrarà l’import íntegre de la recap¬ 
tació, i si excedís d’aquesta xifra% la quota a pagar per aquestes 
serà la resultant de la divisió de 100 pel nombre de sòcies de la 
Germandat. 

Art. 57 Per tenir dret a percebre aquest subsidi, caldrà 
sol·licitar dins el període legal un informe acreditatiu del seu 
estat que informarà un dels nostres facultatius, abans i després 
d’ocórrer el part, d’acord amb les lleis i normes oficials vigents. 

Art. 58. L’import del subsidi per maternitat serà fet efec¬ 
tiu un cop verificada la primera liquidació de rebuts, a la data 
de l’informe facultatiu. 

* CAPÍTOL VII 

Subsidis per defunció 

Art. 59. En ocórrer la mort de cada soci, es lliurarà a qui 
hagués estat expressament designat pel soci difunt, i no havent- 
hi especial designació, a la vídua o vidu, fills, néts, pares, avis 
o germans, per aquest ordre rigorós, un socors que s’obtindrà 
mitjançant la quota especial que hauran de satisfer els socis de 
la Germandat. 

Art. 60. Mancant la designació de beneficiari, si els parents 
esmentats en l’article anterior no reclamessin per escrit dintre 
el terme de 6 mesos del dia de la defunció, el pagament del sub¬ 
sidi, la quantitat recaptada entre els socis passarà per meitat 
al Fons Social i al de Reserva. 

Art. 61. La quota especial per subsidi en cas de defunció 
es fixa en una pesseta, que es satisfarà per la mort de cada asso¬ 
ciat, mentre la Germandat no excedeixi de 1.000 socis, i si ex¬ 
cedeix d’aquesta xifra, la quota a pagar serà la resultant de la 
divisió de 1.000 pel nombre de socis de la Germandat. 

Art. 62. Del total que es recapti entre els socis, amb desti¬ 
nació a subsidi per defunció, es deduirà l’import de les despe¬ 
ses originades pel cobrament de quotes o derrames i pagaments 
de subsidi. 

Art. 63. Tots els socis, en ingressar a la Germandat, hau¬ 
ran de satisfer la quantitat de cinc pessetes en concepte de di¬ 
pòsit de garantia per a respondre del pagament de les quotes 
o derrames per a la formació del subsidi en cada defunció. 

Art. 64. Del Cabal de garantia que es constituirà pels dipò¬ 
sits del ssocis a què es refereix l’article anterior, es satisfarà 
interinament l’import del socor a pagar a la mort de cada soci, 
i a mesura que es cobrin les quotes o repartiment es tornaran 
al mateix Cabal. 

Art. 65. Es reintegrarà als socis que siguin baixa de la Ger¬ 
mandat el dipòsit de garantia que prescriu l’article 63, i en cas 
de defunció del soci es remetrà l’import del dipòsit a la perso¬ 
na o persones que cobressin el subsidi. 

Art. 66. La renda i interessos que produís el Cabal de ga¬ 
rantia s’aplicarà a despeses generals. 

Art. 67. Sempre que algun soci malalt ho desitgi, la Junta 
de Govern gestionarà mitjançant la Borsa de Treball de l’Asso- 
ciació de Comptables de Catalunya, si és possible, que la casa 
on treballi accepti un substitut per a guardar-li la col·locació 
mentre duri la malaltia. 


CAPÍTOL VIII 

Disposicions generals 

Art. 68. Per al primer grup de quotes que fa referència 
l’apartat a) de l’article 42, no s’admetran noves inscripcions, 
puix que és considerat com a grup a extingir. 

Art. 69. En cas d’esdevenir-se qualsevulga diferència entre 
algun soci i la Junta de Govern sobre l’aplicació dels presents 
Estatuts, es sotmetrà a informe de la Junta Consultiva i de no 
ésser acecptat aquest per les dues parts, s’acudirà a la Federa¬ 
ció de Mutualitats de Catalunya perquè decideixi el Tribunal Ar¬ 
bitral de la mateixa i quina resolució serà apel·lable al Consell 
Superior de la Cooperació i Mutualitat. 

Art. 70. En tots els casos no previstos expressament en els 
presents Estatuts, la Junta de Govern procedirà com cregui més 
convenient als interessos de la Germandat, previ informe de la 
Junta Consultiva i donant-ne compte a la Junta General en la 
sessió més immediata. 

Art. 71. En declarar-se oficialment una epidèmia o en qual¬ 
sevol altra avinentesa que el nombre de baixes per malaltia dels 
associats constituis un perill greu per a l’existència de la Ger¬ 
mandat, la Junta de Govern convocarà Junta General extraordi¬ 
nària per a prendre els acords (|ue siguin convenients. 

CAPÍTOL IX 

Modificació dels Estatuts 

Art. 72. Els presents Estatuts podran ésser modificats en 
Junta General Extraordinària, convocada a l’efecte, de primera 
convocatòria amb vuit dies d’anticipació i assistència de més 
de la meitat dels socis; i de segona convocatòria als vuit dies 
següents de la primera, qualsevol que sigui el nombre d’asso¬ 
ciats que hi assisteixi. 


- 14 - 



Art. 73. La iniciativa per a les Juntes Generals per a re¬ 
formar els Estatuts correspon a la Junta de Govern o a petició 
de la cinquena part dels socis. 


CAPÍTOL X 
Dissolució o liquidació 


Art. 74. La dissolució o liquidació de la Germandat haurà 
d’ésser acordada per les tres quartes parts dels socis i en la 
mateixa Junta General Extraordinària en què es pregués l’acord, 
s’haurà de nomenar la Comissió liquidadora i ordenar la distri¬ 
bució dels Cabals que resultessin sobrants, d’acord amb el que 
disposin les lleis vigents. 


CAPÍTOL XI 
Reassegurances 


Art. 75. Tenint fets els reassegurs de malaltia, llargues ma¬ 
lalties i invalidesa amb la Federació de Mutualitats de Catalu¬ 
nya amb les caixes de llargues malalties i invalidesa per als 
casos de fallida o dissolució de la Germandat, canvi de residèn¬ 
cia o excés d’edat dels associats, aquests tenen dret a acollir-se 
als beneficis que proporciona l’esmentada reassegurança. 

Art. 76. L’atorgació o denegació de subsidis per llargues 
malalties o invalidesa es regirà pel Reglament que tenen esta¬ 
blertes les caixes de les entitats esmentades en l’articel 72, en 
tótes aquelles diferències que no siguin previstes en els pre- 
snts Estatuts. 

